У Вікіпедыі ёсць артыкулы пра іншых асоб з прозвішчам Папко.

**Vinsent** (сапраўднае імя — *Дзмітрый Уладзіміравіч Папко*; нарадзіўся 3 кастрычніка 1988 года) — беларускі музыкант і акцёр.

Творчы шлях
-----------

### Музыка

У 2009 годзе артыст выдаў дэбютны альбом «Пачатак». Пасля выдання адбылася прэзентацыя альбома. Пасля выдання дэбютнага альбома былі знятыя відэакліпы на дзве песні з дыска: «Працягваю жыць» і «Восеньскі вальс». Неўзабаве пасля выдання альбома, артыст пачаў канцэртаваць па гарадах Беларусі. Кліп на песню «Восеньскі вальс», зняты Змітром Карначыкам і Алесем Меліхаўцом, атрымаў узнагароды «Street Awards» і «Кліп-марафон» за найлепшы кліп года.

У 2010 годзе Vinsent выдае сінгл «Слава Героям!», напісаны па матывах рамана Уладзіміра Караткевіча «Каласы пад сярпом тваім». Героямі песні з’яўляюцца Алесь Загорскі і Кастусь Каліноўскі. Тэкст пабудаваны ў выглядзе перапіскі паміж героямі.

З 2011 года артыст выступае з жывым складам музыкаў. Пачынае эксперыментаваць, змешваючы хіп-хоп з рокам і джазам. Vinsent гастралюе па міжанародных фестывалях у Беларусі, Польшчы, Літве, Украіне.

У 2011 годзе выходзіць «Жывы DVD». Аснову DVD складае новае відэа, зробленае на клубных канцэртах, а таксама справаздачы з міжнародных фестываляў. У дадатак да гэтага дыск змяшчае канцэртныя аўдыёзапісы, інтэрв’ю, сумесныя трэкі, тэксты ды фотаздымкі.

У 2012 годзе Vinsent выдае сінгл і кліп «Ні кроку назад», які з’яўляецца саўндтрэкам да фільма «Вышэй за неба».

Vinsent мае сумесныя працы: сінгл «Развага» (2010) з гуртом :B:N:, сінгл «Дай сілы!» (2011) з гуртом IQ48.

У 2015 годзе выдаецца новы альбом «Vir», які змяшчаў 10 новых трэкаў. На песню «Жывы» быў зняты кліп.

У кастрычніку 2017 года музыка прыняў удзел у складанцы (Не) расстраляная паэзія, запісаўшы песню «Метрапалітэн». Тэкст песні быў напісаны на аснове верша забітага ў 1937 г. беларускага паэта Зямы Піваварава.

### Кіно

У 2013 годзе адбылася прэм’ера фільма «Жыве Беларусь», у якім акцёр Дзмітрый «Вінсэнт» Папко сыграў галоўную ролю Мірона Захаркі.

У 2013 годзе адбылася прэм’ера фільма «Вышэй за неба», у якім акцёр Дзмітрый «Вінсэнт» Папко сыграў ролю Макса. Ідэйным натхняльнікам і сурэжысёрам фільма з’яўляецца драматург Андрэй Курэйчык.

Дыскаграфія
-----------

### Альбомы

* «*Пачатак*» (2009)
* «*Vir*» (2015)

### DVD і кампіляцыі

* «Жывы DVD» (2011)

### EP і сінглы

* «Слава Героям!» (2010)
* «Веру» (2010)
* «Ні кроку назад» (2012)
* «Ток» (2013)
* «Жывы» (2015)
* «Не пакіну» (2020)

### Сінглы ў супрацы з іншымі выканаўцамі

* «Развага», сумесна з гуртом :B:N: (2010)
* «Дай сілы!», сумесна з гуртом IQ48 (2011)

Відэакліпы
----------

* «Працягваю жыць» (2009)
* «Восеньскі вальс» (2010)
* «Ні кроку назад» (2012)
* «Жывы» (2015)

Фільмаграфія
------------

* «Жыве Беларусь» (2013) — *Мірон Захарка*
* «Вышэй за неба» (2013) — *Макс*

Зноскі
------

1. ↑  выгрузка даных Freebase — Google.<a href='https://wikidata.org/wiki/Track:Q95'></a><a href='https://wikidata.org/wiki/Track:Q648625'></a><a href='https://wikidata.org/wiki/Track:Q15241312'></a><a href='https://wikidata.org/wiki/Track:Q1453477'></a>
2. 1 2  Vinsent «Пачатак» / Experty.by
3. ↑  *Вольга Коршун.* Лірыка ў рытме рэпу // *Чырвоная змена*. — № 18 (15621). — С. 2. Архівавана з першакрыніцы 29 кастрычніка 2017.
4. 1 2 3  Vinsent: «Можна быць чалябінцам, а можна — эўрапейцам»  (бел.).  Радыё Свабодная Еўропа/Радыё Свабода (23 лістапада 2012). Архівавана з першакрыніцы 10 красавіка 2020. Праверана 10 красавіка 2020.
5. ↑  ВІДЭА ПРА МЕНСК, КАХАНЬНЕ І МЭТАФАРЫЧНУЮ ВАЙНУ / Tuzin.fm
6. 1 2  Vinsent выдаў першы за 5 лет альбом (+слухаць/+спампаваць) / experty.by
7. ↑
8. ↑  VINSENT: «ГАЛОЎНАЕ — ВЕРЫЦЬ У СВАЕ СІЛЫ» (АЎДЫЁ/ВІДЭА) / Tuzin.fm
9. ↑
10. ↑  *ТГ*. Vinsent: «Такі кліп, як мой, каштуе 2000 даляраў»  (бел.).  Тузін Гітоў (2 лютага 2010). Архівавана з першакрыніцы 14 лютага 2010. Праверана 30 сакавіка 2020.

|  |  |
| --- | --- |
| ⚙️   Тэматычныя сайты | Internet Movie Database |